open-index/open-wikipedia-markdown huggingface dataset:
נינטקס

**נינטקס** (מאנגלית: **Nintex**) היא תוכנה המשמשת לניהול מערכות טפסים ותהליכים המרחיבה את מערכת SharePoint בגרסה המקומית (On premise) ואופיס 365 (Office 365) וכיום גם בסביבה ענן עצמאית.

המערכת משתלבת בסביבת הפעילות השוטפת של הארגון ומשתלבת עם מגוון מערכות נוספות על ידי חיבורים מובנים או web services וחיבורים נוספים מותאמים.

נינטקס כמערכת מידע היא תוכנה המאפשרת ליישם ולנהל תכנים ומידע בצורה ממוחשבת. נינטקס מהווה פתרון לארגונים קטנים וגדולים כאחד המעוניינים למכן ולייעל את תהליכי הארגון והשיטות הפנים ארגוניות שלהם בזכות פשטות ההטמעתה של המערכת ללא תלות בקוד. המערכת מאפשרת שליטה ובקרה על תהליכי עבודה מורכבים, כגון איסוף מידע באופן ממוכן ממספר רב של משתמשי קצה, סיכומי דיונים ושימוש יעיל בטפסים ארגוניים מסוגים שונים. המערכת מספקת לארגון התרעה על התפוקה הכוללת ואילוצים פנימיים המגבילים את תפוקת הארגון. תוכנת נינטקס לדוגמה: מאפשרת שקיפות ומתן משוב לעובדים ומנהלים, כגון דוחות על היקפי השתלמויות ועלותם הכוללת, עמידה בלוחות זמנים של פרויקטים והצגת דוחות רווח מול הפסד.

בעזרת המערכת ניתן לנהל את זרימת המידע בארגון (workflow) ליצור ולהפעיל תהליכים מורכבים על ידי מיישמים (לא מפתחים) ובכך מאפשרת יכולת שליטה מקסימלית של הלקוח, אשר אינה מצריכה תמיכה של אנשי פיתוח יקרים.

בעזרת הטמעת המערכת לקוח הקצה יכול ליצור תהליכי עבודה באופן עצמאי ללא תלות במפתחים, ההפעלה נעשית באמצעות דפדפן (כך שלא נדרשת התקנה נוספת על תחנת הקצה).

בין משתמשי המוצר בישראל, ניתן למנות את צה"ל, שירותי בריאות כללית, צים, מפעל הפיס, מכבי שירותי בריאות, משרד ראש הממשלה, אל-על ועוד. התוכנה משווקת בלעדית על ידי חברת בינת מערכות תוכנה.

## קישורים חיצוניים
* אתר המוצר של היצרן
* אתר המוצר של בינת מערכות תוכנה (בעברית)

קטגוריה:תוכנות עסקיות
קטגוריה:מערכות מידע
אדריאן רוצ'ט

**אדריאן רוצ'ט** (נולד ב-26 במאי 1987) הוא כדורגלן עבר ישראלי ששיחק בעמדת הקשר. רוצ׳ט הוא שיאן ההופעות של עירוני קריית שמונה בכל המסגרות. כיום  מאמן מכבי חיפה (נוער).

## קריירת מועדונים
אדריאן רוצ'ט נולד בקיבוץ סער, להורים ממוצא ארגנטינאי, אלברטו ומוניקה , וגדל בקיבוץ נאות מרדכי. הוא החל לשחק כדורגל במחלקת הנוער של עירוני קריית שמונה ועלה לבוגרים בעונת , בה שיחק כמה משחקים בליגה הלאומית. בעונת  הושאל להפועל נצרת עילית לעונה אחת על מנת לצבור ניסיון, ובעונת  חזר לקריית שמונה והפך לשחקן הרכב קבוע בקבוצה, ואף עלה איתה לליגת העל. בעונת  זכה עם הקבוצה בגביע הטוטו.

בעונת  מונה לקפטן עירוני קריית שמונה על ידי המאמן רן בן שמעון, וזכה עמה באליפות הראשונה בתולדותיה, וכן בגביע הטוטו בפעם השנייה ברציפות. בעונת  השתתף במשחקי הקבוצה במוקדמות ליגת האלופות, והעפיל עמה לשלב הבתים של הליגה האירופית, ובסוף העונה הגיע עם הקבוצה לגמר גביע המדינה.

לקראת עונת  החליט מאמן הקבוצה, ברק בכר, על מינויו של שיר צדק לקפטן במקומו של רוצ'ט. בתום העונה הניפו השניים במשותף את גביע המדינה הראשון בתולדות המועדון, לאחר ניצחון 0–1 במשחק הגמר על מכבי נתניה. רוצ'ט פתח במשחק, אך הוחלף במחצית. לקראת עונת , לאחר עזיבתו של צדק, מונה רוצ'ט מחדש לקפטן הקבוצה.

ב-2 בספטמבר 2015 חתם בהפועל חיפה, במדיה שיחק עונה אחת.

ב-15 באוגוסט 2016 חתם בהפועל עכו מהליגה הלאומית, ובמדיה כבש שבעה שערים ב-35 הופעות בליגה, ואף סייע לקבוצה להעפיל בחזרה לליגת העל. בקיץ 2017 חתם בקבוצת הפועל פתח תקווה מהליגה הלאומית.

ב-24 בינואר 2018 חתם בהפועל אשקלון, ובתום העונה ירד עם הקבוצה לליגה הלאומית. ב-23 ביוני 2018 חתם בהפועל עפולה, ובעונת 2018/2019 כבש במדיה 11 שערים ב-37 הופעות בליגה הלאומית.

ב-13 בספטמבר 2019 חתם לשנתיים בהפועל כפר סבא, העולה החדשה לליגת העל.

ב-14 ביולי 2020 חזר לעירוני קריית שמונה וחתם לעונה אחת. ב-10 ביוני 2022 הודיע על פרישה ממשחק פעיל ומונה לעוזר מאמן בעירוני קריית שמונה.

ב-10 ביוני 2024 מונה למאמן קבוצת נערים א' של מכבי חיפה.

ב-15 ביולי 2025 מונה לעוזר מאמן של דייגו פלורס בקבוצה הבוגרת של מכבי חיפה.

ב-20 במרץ 2026 מונה למאמן מכבי חיפה (נוער).

## נבחרת ישראל
ב-22 בפברואר 2012 זומן רוצ'ט לראשונה לסגל נבחרת ישראל לקראת משחק הידידות נגד אוקראינה, אך בסופו של דבר לא זכה לשחק במדים הלאומיים.

## חיים אישיים
רוצ'ט מתגורר בקיבוץ נאות מרדכי עם אשתו גלית, לה נישא ב-2011, ושלושת ילדיהם. הוא שירת בצה"ל שלוש שנים בבסיס "גיבור" בקריית שמונה.

## תארים
;עירוני קריית שמונה
* אליפות: 2011/2012
* גביע המדינה: 2013/2014
* אלוף האלופים: 2015/2016
* גביע הטוטו (ליגת העל): 2010/2011, 2011/2012
* גביע הטוטו (לאומית): 2006/2007, 2009/2010

## קישורים חיצוניים

## הערות שוליים

קטגוריה:כדורגלנים ישראלים
קטגוריה:נאות מרדכי: אישים
קטגוריה:בוגרי בית החינוך המשותף עמק החולה
קטגוריה:סער (קיבוץ): אישים
קטגוריה:קשרי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני הפועל נוף הגליל
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני הפועל פתח תקווה
קטגוריה:כדורגלני הפועל אשקלון
קטגוריה:כדורגלני הפועל עפולה
קטגוריה:כדורגלני הפועל כפר סבא
קטגוריה:ישראלים שנולדו ב-1987
סדרת הגביעים

בקלפי טארוט, **סדרת הגביעים** היא אחת מארבע סדרות הקלפים הבונות את הארקנה הקטנה. המוטיב החוזר בסדרה זו הוא גביעים ומאפיינה הוא הרגש. יסוד הגביעים המופיע בסדרה מקביל ליסוד המים, ובאסטרולוגיה, כל אחד מקלפי החצר בסדרה זו מייצג מזל ממזלות המים: מזל סרטן, מזל עקרב ומזל דגים. זהו יסוד נקבי מופנם, ועל כן הוא מגלם את הרגש - פעילות סבילה הפונה כלפי פנים. 

הסדרה שהתפתחה מסדרת הגביעים בקלפי המשחק היא סדרת הלב.

## קלפי הסדרה

## ראו גם
* סדרת המטות

## קישורים חיצוניים

## הערות שוליים

קטגוריה:קלפי טארוט
ויקטור פוקס

**ויקטור רוברט פוּקס** (**Victor Robert Fuchs**; 31 בינואר 1924 – 16 בספטמבר 2023) היה פרופסור לכלכלה באוניברסיטת סטנפורד, שנחשב לאחד מגדולי כלכלני הבריאות בעולם.

## ביוגרפיה
נולד ב-1924 בניו יורק למשפחה יהודית אמריקאית. אביו אלפרד היה סוחר פרוות ואמו הייתה עקרת בית. בשנים 1943–1946 שירת בחילות האוויר של צבא ארצות הברית. בשנים 1946–1950 עסק בסחר פרוות.

בשנת 1947 קיבל תואר ראשון במנהל עסקים מאוניברסיטת ניו יורק. ב-1951 קיבל תואר שני וב-1955 קיבל תואר שלישי, שניהם מאוניברסיטת קולומביה. עבודת הדוקטורט שלו עסקה בסחר בפרוות, בכותרת "The economics of the fur industry; a study of a highly competitive industry in a less competitive economy", ונעשתה בהנחיית  וג'ורג' סטיגלר.

בשנים 1953–1959 נמנה עם סגל המחלקה לכלכלה באוניברסיטת קולומביה. בשנים 1959–1960 היה פרופסור חבר לכלכלה באוניברסיטת ניו יורק. בשנים 1968–1974 היה במקביל פרופסור ב ובאוניברסיטת העיר ניו יורק. בשנים 1974–1995 היה פרופסור לכלכלה באוניברסיטת סטנפורד. בשנת 1995 פרש לגמלאות כפרופסור אמריטוס.

בשנת 1995 שימש כנשיא .

פרסם 16 ספרים ויותר ממאתיים מאמרים. ספרו הידוע והמשפיע ביותר הוא "מי יחיה: בריאות, כלכלה ובחירה חברתית" (*Who shall live?: health, economics, and social choice*; 1974), שעוסק בהיבטים השונים של כלכלת הבריאות. הספר יצא לאור בשנת 2011 בהוצאה שלישית ומעודכנת.

בשנת 1948 נישא לבוורלי בק. התאלמן בשנת 2007.

ויקטור פוקס נפטר ב-16 בספטמבר 2023. הותיר אחריו ארבעה ילדים.

## הוקרה
* בשנת 1982 נבחר לאקדמיה האמריקאית לאמנויות ולמדעים.
* בשנת 1990 נבחר לחברה הפילוסופית האמריקאית.
* בשנת 2001 קיבל אות כבוד מאגודת .
* בשנת 2005 נבחר לעמית .

## מספריו

* *Who shall live?: health, economics, and social choice*, 1974.
* *Individual and social responsibility: child care, education, medical care, and long-term care in America*, University of Chicago Press, 1996 (editor)
* The future of health policy*, Harvard University Press*, 1993
* How We Live: An Economic Perspective on Americans from Birth to Death*, Harvard University Press, 1984
* Economic aspects of health*, University of Chicago Press*, 1982 (editor)
* Women's Quest for Economic Equality*, Harvard University Press'', 1990


## קישורים חיצוניים
* 
* Curriculum Vitae - Victor R. Fuchs

* דף אישי באתר אוניברסיטת סטנפורד 
* A Cconversation with Victor Fuchs; An Economist's View Of Health Care Reform, 2000, הניו יורק טיימס 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כלכלנים יהודים אמריקאים
קטגוריה:סגל אוניברסיטת סטנפורד
קטגוריה:נשיאי האגודה האמריקנית לכלכלה
קטגוריה:בוגרי אוניברסיטת ניו יורק
קטגוריה:בעלי תואר דוקטור מאוניברסיטת קולומביה
קטגוריה:חברי האקדמיה האמריקאית לאמנויות ולמדעים
קטגוריה:אמריקאים שנולדו ב-1924
קטגוריה:אמריקאים שנפטרו ב-2023
צאנה צאנה

"**צֵאנָה צֵאנָה**" (ידוע גם באנגלית: "**Tzena, Tzena**") הוא שיר עברי מסוף שנת 1941 אשר נכתב על ידי יחיאל חגיז והולחן על ידי יששכר מירון. זהו אחד מהשירים העבריים המוכרים ביותר בעולם, והוא הוקלט בכ-600 ביצועים שונים, רובם באנגלית.

השיר, ולו 4 בתים, מתאר חיילים היוצאים לחופשה במושבה (בבית הראשון) ובעיר (בבית השלישי), תוך שהם קוראים לבנות המקום לצאת לקראתם.

## חיבור השיר והתקבלותו

באביב של שנת 1941, בימי מלחמת העולם השנייה, קיבל יששכר מירון (מיכרובסקי), אשר שירת בבאפס של הצבא הבריטי, מילים שכתב יחיאל חגיז – גם הוא מהמתנדבים לצבא הבריטי, שניהל להקת בידור צבאית וחיבר פזמונים רבים, עבור מסיבה של הבאפס. מירון סיים את המנגינה כעבור שש שעות, ובאותו ערב ביצע את השיר לראשונה. השיר נפוץ במהרה, בשל מנגינתו הקליטה, בכל רחבי הבאפס

והיישוב העברי בסוף אותה שנה שודר ברדיו קול ישראל.

בשנת 1947 בוצע השיר במחזה מוזיקלי של תיאטרון החיילים המשוחררים "גחלילית" בתל אביב, והוא הוקלט לראשונה באולפן לתקליט על ידי הזמרת שרה יערי בליוויו של מירון בפסנתר. השיר בוצע, בין השאר, גם על ידי יפה ירקוני, רן ונמה, רן אלירן לבדו, גאולה גיל, "הפרברים", עליזה קשי, "הגבעטרון", מקהלת הפועלים על שם צדיקוב, מקהלת שהם ועוד.

## סכסוך לגבי הזכויות על הלחן

השיר הגיע לארצות הברית בתקליט של שירי ההגנה. כאשר שמע אותו ג'וליוס גרוסמן, מלחין יהודי אמריקני צעיר, עיבד אותו במקצב חדש, והוסיף לו סיומת חדשה אשר הפכה לחלק בלתי נפרד מהגרסה המוכרת של השיר.

השיר בעיבוד החדש זכה להצלחה אדירה והיה לאחד מהשירים העבריים המוכרים ביותר בעולם. עם מבצעיו המפורסמים של השיר נכללים פיט סיגר והוויברז, ג'ודי גארלנד, קוני פרנסיס ובינג קרוסבי, פרי קומו, ארלו גאת'רי, ארת'ה קיט, נט קינג קול והספרינגפילדס . השיר זכה לביצועים באנגלית, בצרפתית, בספרדית, באיטלקית, בשוודית, בגרמנית, ביוונית ובשפות נוספות.

ואולם העובדה שהשיר התפרסם בעיבוד החדש של גרוסמן הוביל לשאלה לגבי זכויות היוצרים של המלחין המקורי מירון. הסכסוך הגיע לבית המשפט בארצות הברית, זכה להד תקשורתי רב ובסופו (1954) פסק בית המשפט כי מירון יקבל שני שלישים מהתמלוגים וגרוסמן כשליש.

בעת שנערך המשפט בניו יורק טען המלחין ומנצח המקהלות הישראלי משה ביק כי הוא אחראי ללחן המוכר של הבית הראשון של השיר. ביק היה הראשון שעיבד את הלחן של מירון לקול ולפסנתר, וגם ניצח על השיר בביצוע הבכורה שלו בבאפס. לטענתו, כאשר מירון הציג לו את השיר, כתב לו ליווי כקונטראפונקט שהושמע יחד עם הקול הראשון, אולם לאחר זמן הקונטראפונקט הפך ללחן של פתיחת השיר. מירון הכחיש את הטענות של ביק וטען שהוא בסך הכול כתב גרסת קאנון לשיר. בשנת 1955 הגיש ביק תביעה לבית המשפט המחוזי בחיפה, אשר לאחר שמיעת עדויות פסק נגדו.

## קישורים חיצוניים

* 
* Mills Music, Inc. v. Cromwell Music, Inc. (S.D.N.Y. 1954) – פסק הדין בנוגע לזכויות היוצרים על השיר, באתר Music Copyright Infringement Resource שתחת בתי הספר למשפטים של אוניברסיטת ג'ורג' וושינגטון ואוניברסיטת קולומביה
* צאנה צאנה בקטלוג ארכיון הצליל בספריה הלאומית
* 
* 
* 

## הערות שוליים

קטגוריה:שירי 1941
קטגוריה:שירי שרה יערי
קטגוריה:שירי יפה ירקוני
קטגוריה:שירי רן ונמה
קטגוריה:שירי רן אלירן
קטגוריה:שירי הפרברים
קטגוריה:גבעטרון
קטגוריה:שירי גאולה גיל
קטגוריה:שירים בעברית
קטגוריה:שירי מלחמת העולם השנייה
קטגוריה:שירים על חיילים
קרמיקה מתכתית

**הקרמיקה המתכתית** (להבדיל מקרמיקה-מתכת "cermet", חומר מורכב) היא משפחה קרמית אופיינית למרחב הארץ-ישראלי בתקופת הברונזה הקדומה ב', (3000 - 2750 לפנה"ס). המשפחה נקראת בשמה על סמך איכויות החרס הלא אלסטי והצליל ה"מתכתי" שהוא משמיע בעת נקישה עליו.

## מאפייני הכלים
הכלים במשפחה זו כוללים קערות, טסים, פכים, פכיות, אגנים וקנקנים, אך ללא סירי בישול. יחד עם כלי היום-יום, ניתן למצוא במשפחה זו גם פיטסים ואף צלמיות ודגמי מיטה אשר נעשו בטכנולוגיה זהה. אלה עשויים מחומר אדום-ורוד בעבודת יד, ונצרפו בצורה איכותית בטמפרטורות גבוהות - מעל 900 מעלות. הכלים הקטנים היו לרוב מחופים באדום וממורקים, בעוד שהכלים הגדולים - קנקנים ופיטסים ואף טסים - היו מסורקים ב"סירוק פרוע" או "סירוק דגמים", ייתכן כמצע לכיור.

## תפוצה
הקרמיקה המתכתית התחילה להופיע בצפון הארץ בתקופת הברונזה הקדומה 1 א' (EB Ia) והמשיכה עד הברונזה הקדומה 3 (EB III). שיא התפוצה היה בברונזה הקדומה 2 (EB II) ותחילת הברונזה הקדומה 3, אלה מהווים בין 50 ל-80 אחוז מסך המכלולים הקרמים בצפון הארץ. הימצאותם בצפון הארץ (הגליל, הגולן ודרום לבנון), וכמו כן הרכבם המינרלוגי, חומר בלית של בזלת וגיר, מצביעים על מרכזי ייצור במורדות הדרומיים של החרמון - אך אלה טרם נתגלו בשטח.

## משמעויות תרבותיות
יצירת הכלים במספר אתרים מצומצם מרמזת על מרכזי ייצור ריכוזיים, אשר בהם פעלו קדרים מתמחים. הטכניקה בה יוצרו דרשה התמחות גדולה, במיוחד בתהליך הצריפה, וזו קשורה למגמות העיור הנרחבות במרחב בתקופת הברונזה הקדומה 2. הסטנדטיזציה בחומר ובצורה של הכלים בכל האתרים בהם נתגלו, בצפון ובמרכז הארץ, מלמדת על אחידות חברתית בארץ.
הכלים, ובמיוחד הקנקנים והפיטסים, נטבעו לא פעם בחותם טביעה או גליל, דבר שמפורש או כציון לתכולתם או מידתם.

## הפסקת הייצור
כחלק ממגמות הקריסה שעבר המרחב בשלהי תקופת הברונזה הקדומה 3, והתחרותיות והרבגוניות במשפחות הקרמיות, התמעט ייצור הקרמיקה המתכתית, וזו הפכה להיות רק אחת מבין מספר משפחות קרמיות. רק הפיטסים המתכתיים המשיכו להיות מופצים, כנראה בשל ערכם המסחרי.

## לקריאה נוספת

* רות עמירן, **הקיראמיקה הקדומה של ארץ ישראל**, הוצאת מסדה, ירושלים, 1963.

קטגוריה:קדרות בארץ ישראל בעת העתיקה
קטגוריה:משפחות קרמיות בעת העתיקה
קטגוריה:ארץ ישראל בתקופת הברונזה הקדומה
אווה אמורי

**אווה מריה אוליביה אמורי** (באנגלית: **Eva Maria Olivia Amurri**; נולדה ב-15 במרץ 1985) היא שחקנית ובלוגרית אמריקאית.

## ביוגרפיה
אמורי נולדה ב-15 במרץ 1985 בעיר ניו יורק, לבמאי האיטלקי פרנקו אמורי ולשחקנית האמריקאית סוזן סרנדון. סבה היה תסריטאי הטלוויזיה אנטוניו אמורי, ודודתה היא התסריטאית ולנטינה אמורי. אמורי גדלה עם אמה ובן זוגה השחקן טים רובינס, לו נישאה אמה כאשר הייתה אמורי בת 4. יש לה שני אחים למחצה מצד האם, הבמאי ג'ק הנרי והשחקן מייל רובינס, וכן שני אחים למחצה מצד אביה מנישואיו השניים של אביה להייד לונד, ליאון ואוגוסטה, ושתי אחיות חורגות, טלולה ורובי, מנישואיה הראשונים של לונד.

בשנת 2007 היא סיימה לימודי תואר ראשון באיטלקית באוניברסיטת בראון.

## קריירה
ב-2002 השתתפה אמורי בסרט "לא דופקות חשבון" לצד אמה, ושיחקה לצדה פעם נוספת באחד מפרקי העונה השביעית של הסיטקום "חברים", שבו סרנדון סטרה לה. הופעה נוספת של אמורי לצד סרנדון הייתה בסרט הקולנוע "זה הבן שלי" של אדם סנדלר מ-2012, בו שתיהן גילמו את אותה דמות בגילאים שונים.

בשנת 2004 הופיעה אמורי בסרט "גאולה!" לצד מנדי מור ומקולי קאלקין.

היא הנחתה את "Attack of the Show!" לצד קווין פרירה.

ב-2008 שיחקה אמורי בתפקיד הראשי בסרט "אמצע שומקום". ב-2009 שיחקה את ג'קי בעונה השלישית של הסדרה "קליפורניקיישן". ב-2010 שיחקה בסדרת הטלוויזיה "האוס" בתפקיד ניקול.

## חיים אישיים
ב-10 בדצמבר 2010 התארסה אמורי לכדורגלן לשעבר ופרשן הספורט בהווה קייל מרטינו, וב-29 באוקטובר 2011 השניים נישאו בצ'ארלסטון, קרוליינה הדרומית. יש להם שלושה ילדים. הבת הבכורה, מארלו מיי נולדה ב-9 באוגוסט 2014, בנם השני מייג'ור ג'יימס נולד ב-19 באוקטובר 2016 והבן השלישי מתאו אנטוני נולד ב-13 במרץ 2020. באוגוסט 2015, אמורי חשפה שעברה הפלה בהיריון בן תשעה שבועות.

ב-15 בנובמבר 2019, אמורי ומרטינו הודיעו שהם נפרדים. במרץ 2020, בני הזוג השלימו את גירושיהם. אמורי מתגוררת כיום בוסטפורט, קונטיקט.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
לינה שטרן

**לינה סולומונובנה שטרן** (ברוסית: **Ли́на Соломо́новна Штерн**; 26 באוגוסט 1878 – 7 במרץ 1968) הייתה ביוכימאית, נוירופיזיולוגית והומניסטית סובייטית-יהודייה ידועה אשר גילוייה הרפואיים הצילו אלפים בחזית מלחמת העולם השנייה. הייתה היחידה מבין חברי הוועד היהודי האנטי-פשיסטי בברית המועצות ששרדה את מסע הרדיפות של סטלין אחרי ראשי הארגון.

שטרן נולדה בלייפאיה שבאימפריה הרוסית (כיום בלטביה) בשנת 1878 למשפחה יהודית. רוסיה הצארית לא איפשרה ליהודים ללמוד במוסדותיה האקדמיים, ולכן נאלצה ללמוד בז'נבה שבשווייץ, שם פיתחה קריירה אקדמית מרשימה בתחומי הביוכימיה ומדעי העצב. בתקופה זו החלה את מחקריה על הנשימה התאית (1910) ועל מחסום דם-מוח (1921). בשנת 1918 הייתה לאישה הראשונה שקיבלה דרגת פרופסור באוניברסיטת ז'נבה.

בשנת 1925 היגרה לברית המועצות מתוך מניעים אידאולוגיים. בין השנים 1925–1948 הייתה פרופסורית באוניברסיטה הרוסית הלאומית לרפואה ע"ש פירוגוב. בשנת 1929 הקימה את המכון לפיזיולוגיה באקדמיה הרוסית למדעים, ועמדה בראשו עד שנת 1948, עת נסגר. בשנים אלו המשיכה לחקור את מחסום דם-מוח וערכה מחקרים גם בתחומי אריכות הימים והשינה. תוצאות חלק ממחקריה זכו ליישום רפואי ונטען כי הצילו חיי אלפים בעת מלחמת העולם השנייה.  . בשנת 1939 הייתה לאישה הראשונה שהתמנתה כחברה מלאה באקדמיה הרוסית למדעים. בשנת 1943 זכתה בפרס סטלין. כאשר בתו של סטלין סבטלנה אלילויבה פנתה אליה לבקשת עזרה למכר חולה, לינה שטרן סירבה. היא ארגנה כנס בינלאומי אקדמי גדול, הראשון מסוגו בברית המועצות, שאליו באו מדענים מכל העולם. בכנס זה גויסו מיליוני דולרים שסייעו לברית המועצות במלחמת העולם השנייה.

שטרן הייתה חברה בוועד הנשים האנטי-פשיסטי וכן בוועד היהודי האנטי-פשיסטי. מבין 15 האנשים שנעצרו כאשר הוועד נרדף בינואר 1949, הייתה שטרן היחידה שנותרה בחיים. חברי הוועד האחרים שנעצרו הוצאו להורג ביריה, וידועים כהרוגי המלכות בברית המועצות. בלילה אחד התדפקו סוכני המשטרה החשאית על דלתה בתואנה שלוורנטי בריה רוצה לראיין אותה. היא סירבה והם הודיעו לה ש "זה לא מנומס לסרב לראש המשטרה החשאית". היא נכלאה, נחקרה ועונתה בכלא לפורטובו במוסקבה ובלוביאנקה. כשאר חבריה נידונה בתחילה למוות, אולם אחר כך הומר גזר דינה בידי סטלין עצמו לשלוש וחצי שנות מאסר וחמש שנות גלות. שטרן, שהייתה אז בת 73, נשלחה לגלות בג'מבול (כיום טראז) שבקזחסטן, ולאחר מותו של סטלין בשנת 1953 הורשתה לחזור למוסקבה. עם זאת, שמה טוהר רשמית רק בפברואר 1958, וחברותה באקדמיה הרוסית למדעים הוחזרה לה רטרואקטיבית משנת 1953. היא המשיכה במחקריה ואירגנה כנסים אקדמיים נוספים. מ-1954 ועד מותה כיהנה כראש המחלקה לפיזיולוגיה במכון לביופיזיקה של האקדמיה הרוסית למדעים.

שטרן נפטרה בשנת 1968.

## קישורים חיצוניים

## הערות שוליים

קטגוריה:כימאים יהודים רוסים
קטגוריה:ביוכימאים רוסים
קטגוריה:ביוכימאיות יהודיות
קטגוריה:יהודיות סובייטיות
קטגוריה:יהודים לטבים
קטגוריה:פיזיולוגים רוסים
קטגוריה:פיזיולוגים יהודים
קטגוריה:מעוטרי הכוכב האדום
קטגוריה:מעוטרי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:הוועד היהודי האנטי-פשיסטי
קטגוריה:מדעניות סובייטיות
קטגוריה:פיזיולוגיות
קטגוריה:ילידות 1878
קטגוריה:ילידי 1878
קטגוריה:נפטרות ב-1968
קטגוריה:סובייטים שנפטרו ב-1968
הארקנה הקטנה

250px|ממוזער|קלפי הארקנה הקטנה
**הארקנה הקטנה** או **הארקנה הזוטרה**, היא חפיסת קלפי טארוט משנית, לצד הארקנה הגדולה, והיא מונה 56 קלפים. הקלפים מחולקים לארבע סדרות: סדרת המטות, סדרת הגביעים, סדרת החרבות וסדרת המטבעות. חפיסה זו מכונה הארקנה הקטנה (מלטינית: Arcana - סודות), אף שהיא מונה יותר קלפים מזו הגדולה, משום שהקלפים בה מתארים ענייני יום-יום ודמויות, לעומת הגדולה שהקלפים בה עניינים בעלי משמעות רוחנית עמוקה יותר.

כל סדרה בארקנה הקטנה מונה 14 קלפים: 10 ממוספרים מ-1 (אס) עד 10, קלף אביר, ושלושה קלפי חצר - נסיך, מלכה ומלך. הקלפים מעוצבים כך שקלפי המספרים מציגים את היסוד כמספר שאותו מייצג הקלף, וקלפי הדמויות מכילים דמויות המחזיקות את היסוד. בנוסף, כל קלף מעוצב בצורה סמלית, כך שניכרת ממנו משמעותו בעת הקריאה בקלפים. בעבר, לעומת זאת, הקלפים הממוספרים היו מעוצבים בצורה גאומטרית בלבד שהציגה את מספרם, בדומה לחפיסת קפי המשחק המודרנית.

קלפי הארקנה הקטנה היו הבסיס להתפתחות קלפי המשחק בחפיסת קלפים מודרנית.

## משמעות סמלית

ארבעת היסודות המופיעים בסדרות הארקנה הקטנה מקבילים לארבעת היסודות הקלאסיים, ולעיתים גם עורכים ביניהם הקבלה לתחומים אחרים בהם ארבעה יסודות, כמו עונות השנה, רוחות השמים או ארבע הליחות.

משמעות הקלפים הממוספרים מקבילה למשמעות הנומרולוגית של המספרים, ואילו 12 קלפי החצר מתאימים ל-12 המזלות האסטרולוגיים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קלפי טארוט
מסקרה

שמאל|ממוזער|200px|מסקרה עם מברשת למריחתה
שמאל|ממוזער|200px|שימוש במסקרה
[שמאל|ממוזער|150px|הכחל (מסקרה עתיקה) ב[פרוטומה של נפרטיטי]]
**מסקרה** (בעברית: **מִסְקֶרֶת**) היא תכשיר איפור המשמש להבלטת, הארכת, עיבוי, עיגול וטיפוח הריסים ועל ידי כך הבלטת העיניים. מסקרה משמשת גם לשינוי גוון הריסים, או על מנת להכהות אותם.

## מקור השם
משערים כי ייתכן שמקור השם בשפה הספרדית או האיטלקית. בשפות הללו פירוש המילה "máscara" הוא "מסכה" או "מכתימה". אולם יש ניב בקטלנית, שבו פירוש המילה "כתם". השערה נוספת גורסת כי מקור השם הוא עיוות של השם mascaro, מוצר בו גברים היו משתמשים כדי להכהות את השפם והגבות שלהם.

## היסטוריה
איפור העיניים תועד כבר לפני כ-4000 שנה לפנה"ס במצרים העתיקה, ככחל ששימש להדגשת העיניים. עדות לכך נמצאת בפסלה המאופר של נפרטיטי. כחל שימש כדי להסוות את העיניים, לעצור את הרוחות הרעות ולהגן על הנשמה, עבור גברים ונשים כאחד. הכחל היה עשוי מגלנה, מלכיט ופחם או פיח והוסף לו דבש כדי למנוע את נזילתו.

בעקבות השפעת מצרים, החלו להשתמש בכחל גם בבבל, ובאימפריות היוונית והרומית לאחר נפילת האימפריה הרומית, ירד שימושו של הכחל באירופה, שם הוא היה נחשב רק קוסמטי, לעומת זאת, הוא המשיך להיות בשימוש נרחב במזרח התיכון למטרות דתיות.

איפור נחשב למכוער וללא מעודן בתרבות המערבית עד לתקופה הוויקטוריאנית. במהלכה הדעה החברתית השתנתה והחל קידום הקוסמטיקה אף על פי שהמלכה ויקטוריה הכריזה כי איפור "אינו מנומס" והוא נחשב להמוני ולראוי לשימושם של שחקנים ופרוצות. בין היתר נעשו מאמצים ליצור אשליה של ריסים ארוכים וכהים. הם נעשו באמצעות חימום תערובת של אפר או פיח ומיץ הסמבוק על צלחת ומריחת התערובת המחוממת על הריסים.

במאה ה-19 הומצאה מִסְקֶרֶת הידועה כיום. כימאי בשם אז'ן רימל (Eugène Rimmel) פיתח מוצר קוסמטי המשתמש במוצר שהומצא באותה התקופה – סיליקון על בסיס נפט. מסיבה זו השם "**רימל**" זוהה עם המוצר, ובמדינות רבות ובשפות שונות (לדוגמה, איטלקית, פורטוגזית, ספרדית, הולנדית, טורקית, עברית, רומנית ופרסית) הוא משמש כשם נרדף למסקרה.

## מבנה המסקרה
המסקרת מורכבת מבקבוקון ומברשת. את הבקבוקון ממלאים בחומר טיפוח לעיניים.
המברשת מחליקה דרך פי הבקבוקון, לתוך הנוזל או החומר המשמש לטיפוח, כאשר למברשת המסקרה יש שערות דמויות ריסים משלה אשר נוגעות בריסי האדם ומורחות את החומר.
ישנם כמה סוגי מברשות למסקרה. עבות, דקות, צרות, וארוכות המאפשרות לכל משתמש דרך שונה לטיפוח ותוצאה שונה למראה הריסים.
מסקרה היא השלב האחרון באיפור העיניים; היא נמרחת לאחר השימוש בצללית ובאייליינר. לפני מריחת מסקרה, חשוב להוציא כמות קטנה של צבע ולהסיר את השאריות כך שתישאר כמות מינימלית של צבע על המברשת. יש לשים לב שהמסקרה לא מתפוררת ומשאירה לכלוך מסביב לעיניים. לפני המריחה ניתן להשתמש במעגל ריסים שיעזור בקבלת מראה מעוגל ופתוח יותר. חשוב למרוח עד שתי שכבות של מסקרה על מנת לא ליצור שכבה עבה מידי של צבע. לבעלי עין רגישה מומלץ למרוח מסקרה רק על הריסים העליונים ועל חלק החיצוני של הריסים.
הדגשת העיניים במסקרה תיעשה על ידי מריחת מסקרה על הריסים ומריחת מסקרה נוספת, בצבע העיניים, בקצות הריסים. איפור שכזה מדגיש ומבליט את העיניים.

## ראו גם
*ריסים מלאכותיים
*אייליינר

## קישורים חיצוניים

*
*מהי מסקרה, ואיך משתמשים בה בצורה נכונה?, אתר BEOK
*Why are long eyelashes considered feminine? - סרטון הסבר על היבטים מגדריים של הריסים והשימוש במסקרה 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איפור
קטגוריה:ריס
סילביה מיילס

[ממוזער|שמאל|סילביה מיילס, [1974, פלורידה.]]
**סילביה מיילס** (באנגלית: **Sylvia Miles**; 9 בספטמבר 1924 – 12 ביוני 2019) הייתה שחקנית קולנוע אמריקאית, מועמדת לשני פרסי אוסקר על הופעותיה בסרטים "קאובוי של חצות" ו"רצח, מתוקה שלי".

## ביוגרפיה
מיילס נולדה בניו יורק סיטי בשם סילביה ראובן לי, בתם של בל וראובן לי. מיילס ידועה בזכות הופעתה בשנת 1969 בדרמה "קאובוי של חצות", שבה גילמה את קאס, האישה העשירה שמזמינה אל ביתה את הכפרי הצעיר ג'ו בק (ג'ון וויט). על התפקיד זכתה למועמדות פרס אוסקר לשחקנית המשנה הטובה ביותר.

בשנת 1975 הייתה מועמדת לאוסקר בשנית, הפעם על הופעתה בתור ג'סי פלוריאן, האלכוהוליסטית במותחן הפשע "רצח, מתוקה שלי".

בשנות ה-80 הופיעה בדרמה הספרותית של גאי המילטון "רצח לאור השמש", בתור המפיקה מיירה גארדינר, ובקומדיות "אישה שטן" בדמותה של אמה של הסופרת מרי פישר (מריל סטריפ) ו"אהבה ממבט שלישי" בתור השדכנית חנה מנדלבאום. מיילס שיחקה בתפקיד קטן, כסוכנת נדל"ן בסרטיו של אוליבר סטון "וול סטריט" ו"וול סטריט 2: הכסף מדבר". ב-1996 שיחקה בסרט "דניס על הקו".

## חייה האישיים
בשנת 1948 נישאה מיילס לוויליאם מאיירס, אך הזוג התגרש כעבור שנתיים. בין השנים 1952 ל-1958 הייתה נשואה לג'רלד פרייס. בין השנים 1963 ל-1970 הייתה נשואה לשדרן הרדיו טד בראון. בראון ציין כי הסיבה העיקרית לגירושיהם הייתה חוסר רצונה של מיילס להביא ילדים לעולם.

בשנות ה-60 וה-70 נהגה מיילס לשחק שחמט ברמה תחרותית והייתה חברה במועדון השחמט של מנהטן.

מיילס נפטרה ב-12 ביוני 2019, כשהייתה בדרכה לבית החולים הר סיני במנהטן, בגיל 94. בשנים האחרונות לחייה חוותה הידרדרות במצבה הבריאותי, והייתה תחת השגחה במוסד סיעודי בחודשים האחרונים לחייה. במהלך שנותיה האחרונות סבלה מאנמיה ומבעיות נשימה.

## פילמוגרפיה
#### סרטים

#### טלוויזיה

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
משקה טופח אינו חיבור לא לטומאה ולא לטהרה

שמאל|ממוזער|250px|משקה טופח
**משקה טוֹפֵחַ אינו חיבור לא לטומאה ולא לטהרה** הוא כלל יסוד בהלכות טומאה וטהרה, ומשמעותו המילולית: טיפות משקה – נוזל לח, שמכונס בכמות שהוא "טופח" מרטיב את הנוגע בו (אך לא יותר), אין טיפות המשקה השוכנות זה ליד זה נחשבות כגוף אחד, לעניין שנגיעה בטיפה אחת תשפיע על הטיפה השנייה.

החידוש שבכלל זה הוא, למרות שכאשר מים מכונסים יחד במקווה, בשלולית או בכל מאסף מים ("אשבורן" בלשון המשנה) הם נחשבים כגוף אחד, הן לעניין טומאת משקין שהנוגע בטיפת מים אחת נטמאים כל הטיפות מים האחרות והן לעניין טהרה שכאשר מקצת מהמים מושקים למקווה נטהרים כל המים הן מטומאתם והן מפסול המים שאובים, הרי שכאשר המים מועטים כל כך עד שאין בהם אלא כדי שכבה אחת של מים שהיא "טופח" כדי להרטיב את הנוגע בה, לא ניתן להחשיב את טיפות המים שבצידם כמחוברים אליהם, כיוון שאין הם מכונסים יחד. כלל זה מופיע במסכת טהרות.

## טופח על מנת להטפיח
ככלל, ההלכה מבדילה בין שתי דרגות של רטיבות מועטת: "**טופח על מנת להטפיח**", שהם מים שהנוגע בהם יכול לחזור ולהרטיב דבר אחר, ו"**טופח**" רגיל, שהמים מסוגלים להרטיב את הנוגע בהם, אך היד הנוגעת לא מסוגלת להרטיב חפץ אחר.

בתלמוד הסתפקו בקשר לכלל זה ש"הטופח אינו חיבור לא לטומאה ולא לטהרה" האם מדובר גם בטופח על מנת להטפיח או רק בטופח רגיל. אך ברור שלעניין מקוואות, טופח על מנת להטפיח חיבור, כלומר כאשר ישנן שני מאגרי מים שבאף אחת מהם אין ארבעים סאה שהוא השיעור הראוי לעשות ממנו מקווה, ובין שני מאגרי המים, ישנם טיפות מים מועטות בשיעור של "טופח על מנת להטפיח", ניתן להחשיב את שני מאגרי המים כמאגר אחד שיש בו ארבעים סאה ונחשב מהתורה ל"מקווה".

יש מהאחרונים שמסבירים, כי לעניין טומאה וטהרה אנו זקוקים שהמים יחשבו כגוף **מחובר** אחד, ועל כך טופח אינו מועיל להחשב כמחובר, מכיוון שאינו מכונס במקום אחד, אך כדי לחבר שני מקוואות די בכך שישנם ארבעים סאה במקום אחד.

## לקריאה נוספת
*אנציקלופדיה תלמודית כרך יט, **טופח**. גדרו; כשיעור לטומאה והכשר; כשיעור לעניין איסור; בחיבורי משקים; בחיבורי אוכלים; במשקה שקרש. טור שצג

## הערות שוליים

קטגוריה:חיבור לטומאה וטהרה
קטגוריה:כללים ועקרונות בהלכה
דוידי

קטגוריה:שמות משפחה עבריים
קטגוריה:שמות משפחה המבוססים על השם דוד
דן ורדי

**דן (דני) ורדי** (נולד ב-7 ביוני 1940) הוא קצין צה"ל בדימוס בדרגת תת-אלוף, כיהן כמנכ"ל חברת כלל אנרגיה מקבוצת IDB.

## קורות חייו
### קריירה צבאית
דן ורדי נולד בחיפה ב-7 ביוני 1940. הוא התגייס לצה"ל ב-1959, שירת כקצין בחיל השריון, השתחרר מהשירות והתגייס שוב לשירות קבע לאחר מלחמת ששת הימים. במבצע קלחת 2 פיקד כסמג"ד על כוח מיוחד של חטיבה 188 ששימש לצורך המבצע כ"סיירת החטיבתית", על פועלו זכה לצל"ש ממפקד החטיבה משה בר כוכבא. בהמשך שימש כמפקד גדוד 53 של החטיבה ושימש כמדריך במשלחת צה"ל להדרכה בסינגפור. עם פרוץ מלחמת יום הכיפורים שב לישראל ומונה ב-10 באוקטובר 1973 למפקד חטיבה 179 בעקבות פציעת מפקדה רן שריג, אך עד הגעתו לחטיבה כבר חזר שריג מבית החולים. בהמשך נקרא להקים מחדש את חטיבה 188 שהושמדה בקרבות, אך זמן קצר לאחר שנכנס לתפקיד נפצע ממוקש במהלך מלחמת ההתשה במובלעת הסורית. ורדי פיקד על עוצבת הסוס הדוהר, על חטיבה 500 ועל חטיבת ההכשרות של השריון, חטיבה 460 בשנים 1976–1977. לאחר לימודים במכללה לביטחון לאומי מונה ב-1978 למפקד בסיס אימון ליחידות שדה וב-1979 מונה למפקד עוצבת הפלדה.

במלחמת לבנון הראשונה פיקד על "כוח ורדי" כוח משימה אוגדתי לא אורגני, שהורכב מכוחות שונים שקובצו יחד. הכוח פעל בגזרה המזרחית של לבנון ולחם נגד כוחות הצבא הסורי. בין היחידות שהיו תחת פיקודו, חטיבה 460, חטיבת צנחנים במילואים וכוח מחטיבת גולני (גדוד וסיירת בפיקודו של הסמח"ט גבי אשכנזי). במהלך הקרבות ארעה תקרית קרב קמ"ט-קק"ש, בו נלחמו יחידות מהכוח זו בזו בתקרית ירי דו-צדדי.

ב-1984 השתחרר משירות הקבע בדרגת תת-אלוף.

### לאחר השחרור
לאחר שחרורו עבד כמנהל באפריקה, ואחר כך כיועץ וכמנהל בגופים ובחברות בולטות במשק. בשנים 1992–1994 שימש כיועץ רשות הנמלים והרכבות לפיתוח רכבת הפרברים. בתחילת 1995 מונה לראש מנהלת הגז הטבעי במשרד התשתיות הלאומיות, שהוקמה באותה עת. אך שר התשתיות, אריאל שרון, החליט להפסיק את העסקתו ב-1997, ולהעבירו למעמד של יועץ חיצוני. זאת, לאחר שהתברר, כי ורדי הועסק בניגוד לכללים, לא במעמד של עובד מדינה אלא בחוזה ייעוץ אישי. במסגרת תפקידו ניהל משא ומתן ליבוא גז מרוסיה עם חברת גזפרום. מיד אחר כך מונה לנציג גזפרום בישראל.

ב-2003 מונה להקים את חברת נתיבי הגז הטבעי לישראל, שנוסדה על מנת להקים ולהפעיל מערכת הולכת גז טבעי בלחץ גבוה בישראל. בתקופתו כמנכ"ל החלה לראשונה אספקת גז טבעי בישראל, כאשר הוקמו צינורות ההולכה ממאגר ים תטיס לתחנות הכוח של חברת החשמל וכן צינור ההולכה של הגז הטבעי ממצרים. בתחילת 2008 סיים את תפקידו ומונה למנכ"ל חברת כלל אנרגיה מקבוצת IDB וכיהן כדירקטור בחברות נוספות בקבוצה, בהם נייר חדרה.

ורדי הוא בוגר תואר ראשון בכלכלה ומדע המדינה מהאוניברסיטה העברית בירושלים ולימודים מתקדמים של לימודי הנדסה ב-MIT וניהול באוניברסיטת הרווארד.

## קישורים חיצוניים

* 
* 

## הערות שוליים

קטגוריה:מפקדי עוצבת הפלדה
קטגוריה:מנכ"לים יוצאי שירות קבע בצה"ל
קטגוריה:מפקדי חטיבות במלחמת יום הכיפורים
קטגוריה:מפקדי חטיבה 188
קטגוריה:מפקדי חטיבה 460
קטגוריה:מפקדי חטיבה 500
קטגוריה:מפקדי עוצבת הסוס הדוהר
קטגוריה:מפקדי המרכז הלאומי לאימונים ביבשה
קטגוריה:מעוטרי צל"ש מפקד חטיבה
קטגוריה:מפקדי גדודים בחטיבה 188
קטגוריה:תתי-אלופים בצה"ל
קטגוריה:בוגרי האוניברסיטה העברית בירושלים
קטגוריה:חיילי חיל השריון במלחמת יום הכיפורים
קטגוריה:חיילי צה"ל במלחמת לבנון הראשונה
קטגוריה:ישראלים שנולדו ב-1940
קעקועים בע"מ

**קעקועים בע"מ** (אנגלית: **Miami Ink**) היא תוכנית מציאות אמריקנית העוקבת אחר הנעשה במכון קעקועים הנמצא בחוף מיאמי בפלורידה. לסדרה יש כמה סדרות בת. לפני תחילת התוכנית מכון הקעקועים נקרא "305 דיו" (305 הוא אזור החיוג של מיאמי), ומאוחר יותר שינה את שמו ל"קעקועי אהבה-שנאה".

המכון בבעלות משותפת של עמי ג'יימס וכריס נונייז.

## קישורים חיצוניים
*  

קטגוריה:תוכניות טלוויזיה שמתרחשות במיאמי
קטגוריה:תוכניות טלוויזיה אמריקאיות שעלו לשידור בשנות ה-2000
קטגוריה:קעקוע
פסקה

**פִסקה** היא רצף של מספר משפטים. הפסקה משמשת להצגתו ולפיתוחו של רעיון מצומצם אחד, שהקורא מסוגל לקולטו בזמן קצר.

לפסקה אין כותרת, אך היא מתחילה בשורה חדשה, ולכן מופרדת היטב, מבחינה ויזואלית, מהפסקה הקודמת. ההפרדה הוויזואלית בין פסקה לפסקה מודיעה לקורא על התחלתו של עניין חדש, ומספקת לו תמונה ראשונית של היקף הקטע שעליו לקרוא עד להשלמת קליטתו של הרעיון המובע בפסקה. גם לכותב מסייעת ההפרדה להבחין שמדובר ברעיון נפרד, שאותו עליו לפתח.

## גודל הפסקה
פסקה כוללת משפטים ספורים. גודל מקובל לפסקה נע בין 50 ל-150 מילים. פסקה קצרה מדי עשויה להעיד על רעיון בוסר שלא זכה לפיתוח, ובמצב זה יש לשקול את השמטתה או הרחבתה. פסקה ארוכה מדי עשויה להכביד על הקורא, ולכן יש לשקול את פיצולה. את הפיצול יש לבצע בצורה שלא תראה מלאכותית. פיצול הפסקה אין פירושו חצייה שרירותית של פסקה גדולה. יש להבחין כיצד לפצל את הנושא הנידון בפסקה לשני נושאי משנה, וליצור מהפסקה הגדולה שתי פסקאות שכל אחת מהן עומדת בפני עצמה.

## הרכבה של הפסקה

המשפט הפותח את הפסקה משמש לאחת משתי מטרות: להצגת הרעיון המפותח בפסקה, או לקישור הפסקה לזו שקדמה לה. משפט שאלה מסקרן, ואפילו משפט שאלה שגרתי, שהפסקה הבאה בעקבותיו עונה עליו, הוא דרך טובה לפתיחת פסקה, אם כי אין להפריז בשימוש בדרך זו.

נושא הפסקה מוצג במרבית המקרים במשפט הפותח, ולעיתים הוא מוצג באמצע הפסקה או בסופה. מבחינת האופן בו מתפתחת הפסקה סביב נושא זה ניתן לסווג את הפסקאות כדלקמן:
* התפתחות היסטורית
:הפסקה עוסקת בהיסטוריה של הנושא, כלומר התפתחותה נעשית על-פני ציר הזמן.
* פסקה תיאורית
:פסקה זו מספקת תיאור של מושג, חפץ, סעיף בחוק וכדומה, ונכללים בה פרטיו של הנושא המתואר.
* פסקת תמיכה
:פסקה זו מתחילה בטענה מסוימת, והמשכה הוא משפטים המפרטים ומוכיחים טענה זו.
* בעד ונגד
:בפסקה מוצגים טיעונים היבטים שונים, לעיתים מנוגדים, של הנושא הנידון.
* פסקת שיא
:פסקה זו מכילה פרטים אחדים, ובסופה מסקנה הנובעת מפרטים אלה.

מאפיין של פסקה בנויה היטב הוא צימוד גבוה בין המשפטים. קל לזהות משפט שאינו קשור היטב למשפטים הסובבים אותו, משום שמשפט כזה ניתן להזיז למקום אחר בפסקה מבלי שייפגע המבנה שלה. משפט חופשי מונע יצירת רצף של קריאה, והוא מעיד שבפסקה אין התפתחות של רעיון אחד, אלא אוסף עובדות שלא חוברו יחדיו. צימוד גבוה בין משפטים פירושו שכל משפט גורר את הבא אחריו, הקריאה זורמת ממשפט למשפט, וקל לקורא לעקוב אחר התפתחות הרעיון. הקשר בין משפט לזה שקדם לו (או למשפטים קודמים אחדים), בולט כאשר המשפט מתחיל במילים המציינות גרירה, כגון "לפיכך", "בנסיבות אלה", או במילים המציינות ניגוד, כגון "אף-על-פי", "מאידך".

צד שני של אותו מטבע מתבטא בהקפדה שכל המידע הקשור ברעיון המצומצם המפותח בפסקה אכן ירוכז בה, כך שלא ייווצר מצב שבו משפט הקשור לרעיון זה יימצא בפסקה אחרת שאליה הוא קשור פחות.

## התחברות הפסקאות לסעיף

סעיף מורכב מפסקאות אחדות, העוסקות כולן ברעיון אחד, המוגדר בכותרת הסעיף. המעבר מפסקה לפסקה בתוך אותו סעיף הוא מעבר שוטף, בהתאם להתפתחותו של הסעיף. הידוק הקשר בין הפסקאות נעשה באמצעות משפט סיום הקושר את הפסקה לזו שבאה אחריה, או בעזרת משפט פתיחה הקושר את הפסקה לזו שקדמה לה.

ניתן להבחין בין סוגים אחדים של פסקאות:
* פסקה פותחת, המציגה את הנושא בו עוסק סעיף זה.
* פסקאות (או פסקה) המרכיבות את גוף הסעיף.
* פסקה מסיימת, ובה סיכום הנושאים שהוצגו בסעיף ומסקנות הנובעות מנושאים אלה.

## ראו גם
* משפט פתיחה
* הבעה בכתב
* הבנת הנקרא

## לקריאה נוספת

* John B. Colby, "Paragraphing in Technical Writing", IEEE-PC, June 1977.


קטגוריה:כתיבה
מחולות סלאביים

ממוזער|upright|250px|עמוד השער לסדרה הראשונה של ה''מחולות הסלאביים'' עם הקדשה של דבוז'אק
**מחולות סלאביים** הם סט של 16 נעימות מחולות שהולחנו על ידי אנטונין דבוז'אק ב-1878 (אופוס 46) וב-1886 (אופוס 72). הלחנים נכתבו במקור עבור פסנתר בארבע ידיים, המחולות הסלאבים הושפעו מהמחולות ההונגריים של יוהנס ברהמס וכן ממאפיינים לאומיים סלאבים, ותוזמרו לתזמורת לבקשת המוציא לאור של דבוז'אק זמן קצר לאחר ההלחנה. 
המחולות התקבלו היטב בזמן פרסומם וגם היום הם נחשבים לאחת היצירות המפורסמות ביותר של המלחין.
ביצוע מלא של כל אחד מהחלקים נמשך כ-40 דקות. 

## הלחנה
לפני פרסום המחולות הסלאביים (אופוס 46), לא היה דבוז'אק מלחין ידוע במיוחד. בשל כך הוא הגיש מועמדות למלגה (Austrian State Music Prize) כדי לממן את עבודת ההלחנה שלו. אחרי זכייתו במלגה שלוש פעמים במשך ארבע שנים (1874, 1876-77), הפנה ברהמס (אחד מחברי ועדת המלגה) את דבוז'אק למוציא לאור שלו. היצירה הראשונה שפורסמה הייתה ה*דואטים המוראבים*, שזכה להצלחה עולמית. מעודד מההצלחה ביקש המוציא לאור מדבוז'אק כי ילחין משהו בעל אופי ריקודי יותר. 

במהלך ההלחנה נעזר דבוז'אק במחולות הונגריים של בראמס והם שימשו לו כמודל. למרות זאת ישנם מספר הבדלים בין שתי היצירות. לדוגמה, בראמס השתמש בלחנים עממים הונגריים נפוצים ודבוז'אק לעומתו השתמש רק במאפיינים המקצביים של לחנים עממיים סלאביים, המנגינה חוברה כולה בידי דבוזאק. המוציא לאור התרשם מהמוזיקה שחיבר דבוז'אק (במקור לפסנתר בארבע ידיים), וביקש ממנו לתזמר גרסה לתזמורת של היצירה. שתי הגרסאות פורסמו באותה שנה, והמוניטין העולמי של דבוז'אק בוסס. ההצלחה הכבירה של אופוס 46 הוביל את המוציא לאור לבקש ב-1886 מדבוז'אק כי ילחין סט נוסף של מחולות סלאביים. דבוז'אק נענה לבקשה והלחין את אופוס 72 במתכונת דומה.

## אינסטרומנטציה
הרכב הכלים למחולות הסלאביים כולל (בשינויים קטנים בכל חלק):

**[[כלי נשיפה מעץ]]**:
פיקולו, 2 חלילים, 2 אבובים, 2 קלרינטים ו2 בסונים.

**[[כלי נשיפה ממתכת]]**:
4 קרנות יער, 2 חצוצרות ו3 טרומבונים.

**[[כלי הקשה]]**:
תוף דוד, מצילתיים, תוף בס ומשולש.

**[[כלי קשת]]**:
כינור ראשון, כינור שני, ויולות, צ'לים וקונטרבסים.

## קישורים חיצוניים
* 

קטגוריה:יצירות מאת דבוז'אק
קטגוריה:יצירות לפסנתר
הוצאת ספרים ברונפמן

**הוצאת ספרים ברונפמן** הייתה הוצאת ספרים, שפעלה בין השנים 1965–1985. ההוצאה התמקדה בפרסום ספרות יפה ובתרגומים.

ההוצאה פעלה גם בשם "**שחף, ברונפמן, אנקור**". היא פעלה בהוצאת ספרים לאור יחד עם הוצאת ליכטנפלד ויחד עם הוצאת נ. טברסקי והוציאה ספרים לאור גם עבור הוצאות אחרות. לאחר פטירתו של נחום טברסקי נרכשו, כנראה, חלק מזכויות הספרים של הוצאתו על ידי ברונפמן.

בשנת 1985 נרכשו זכויות הספרים של ברונפמן על ידי הוצאת כנרת.

ההוצאה המשיכה לפעול כיבואנית ומשווקת של ספרים וכתבי עת עד שנסגרה ב-1987.
## קישורים חיצוניים

## הערות שוליים

ברונפמן
קטגוריה:ישראל: חברות שהוקמו ב-1965
מעבר כרם שלום

250px|ממוזער|שמאל|ביקור הנשיא יצחק הרצוג במעבר כרם שלום, אוגוסט 2024
**מעבר כרם שלום** הוא מעבר גבול שהוקם בסמוך לקיבוץ כרם שלום לאחר ההתנתקות מרצועת עזה ומאפשר מעבר מטען מישראל לרצועת עזה ולמצרים, ובכיוון ההפוך. לאחר סגירתם ההדרגתית של מעברים אחרים מישראל לרצועת עזה (כגון מעבר קרני ומעבר סופה) זהו המעבר היחיד לשינוע סחורות לרצועת עזה וממנה. מעבר פעיל נוסף, מעבר ארז, משמש למעבר בני אדם.

זהו מעבר אזרחי המנוהל על ידי רשות מעברים יבשתיים במשרד הביטחון, ופועלות בו נציגויות של מנהלת תיאום וקישור, של המכס ושל היחידה המרכזית לאכיפה וחקירות (פיצו"ח) במשרד החקלאות.

## פעולות טרור במעבר
ב-14 בינואר 2018 ניטרל צה"ל מנהרת טרור שנחפרה על ידי חמאס סמוך למעבר כרם שלום וחדרה לתוך שטח ישראל. המנהרה אותרה באמצעות טכנולוגיה מתקדמת ונוטרלה בידי פיקוד הדרום וחיל ההנדסה הקרבית.

במהלך העימותים בגבול ישראל–רצועת עזה ב-2018 הפלסטינים פגעו וחיבלו במעבר כרם שלום המספק להם סיוע הומניטרי, וכתוצאה מכך נפגע הסיוע. ב-4 במאי 2018 בערב הגיעו עשרות מתפרעים פלסטינים לצד הפלסטיני של מעבר כרם שלום, הציתו והשחיתו את צינורות הדלק והגז, ובכך פגעו באספקת הדלק והגז לרצועת עזה. ב-11 במאי שוב השחיתו ושרפו מחבלים ומתפרעים פלסטינים את תשתיות הדלק, הגז וחומרי הבניין, בצד הפלסטיני של מעבר כרם שלום. בעקבות ההצתה, שהשביתה את פעילות המעבר וגרמה לנזקים כבדים (כולל מסוע לחומרי בניין ואגרגטים שנשרף כליל), הורה מתאם פעולות הממשלה בשטחים על סגירת המעבר עד להודעה חדשה והשלמת תיקון הנזקים. דובר רשות המעברים אמר שהפלסטינים הם שיישאו בעלות תיקון הנזקים.

בעקבות פעולות הטרור הודיע ראש הממשלה ב-9 ביולי 2018 כי מעבר כרם שלום ייסגר למעבר סחורות, למעט ציוד הומניטרי. החלטה זאת התקבלה על ידי ראש הממשלה ושר הביטחון בעקבות המלצות הרמטכ"ל, ונועדה לעצור את ההתפרעויות ברצועה, ובפרט את שליחת עפיפוני התבערה לשטח ישראל. עם זאת לאורך השנים המעבר נפתח לצורך מעבר סחורות. בדצמבר 2023, לאחר פרוץ מלחמת חרבות ברזל, נפתח המעבר לצורך הכנסת משאיות סיוע הומניטרי לרצועת עזה. ב-5 במאי 2024 ירה חמאס 10 פצצות מרגמה לעבר כרם שלום. מן הירי נהרגו 4 חיילים ונפצעו עוד רבים.

## קישורים חיצוניים

* מעבר כרם שלום, באתר של רשות מעברים יבשתיים
* מעבר כרם שלום, באתר של המשרד לשיתוף פעולה אזורי
* מעבר כרם שלום, באתר "גישה"

## הערות שוליים

קטגוריה:גבול ישראל – רצועת עזה
כרם שלום
קטגוריה:רצועת עזה: תחבורה
קטגוריה:כרם שלום
אילווה

**אילווה** (באיטלקית: *ILLVA Saronno*) היא חברת משקאות איטלקית שהוקמה בשנת 1986, הנמצאת בסארונו שבאיטליה. החברה מייצרת ומשווקת מותגים מפורסמים כמו אמרטו די-סארונו, וודקה ארטיק וטיה מריה. החברה משווקת את מוצריה ל-160 מדינות ברחבי העולם. היא מייצרת גם מספר יינות סיציליאניים, כגון מרסלה פלוריו ויינות קורבו. לחברה יש גם מוצרים מוגמרים למחצה עבור גלידות ומאפים. כמו כן, היא עוסקת בתחום הנדל"ן ומחזיקה בקרקעות ובניינים רבים ברחבי העולם.

## קישורים חיצוניים

*
*האתר הרשמי של החברה לנדל"ן

קטגוריה:חברות מזון איטלקיות
קטגוריה:משקאות אלכוהוליים
נשיאות הכנסת

[שמאל|ממוזער|300x300 פיקסלים|[משכן הכנסת]]
**נשיאות הכנסת** היא הגוף המנהל את סדרי הדיונים בכנסת. נשיאות הכנסת מורכבת מיושב ראש הכנסת ומסגניו, והיא מתכנסת לפחות אחת לשבוע בלשכת יושב הראש.

באחריותה של נשיאות הכנסת:
* לקבוע את סדר יומה של מליאת הכנסת.
* לבחון הצעות חוק פרטיות, ובסמכותה שלא לאשר להעברה אל שולחן הכנסת הצעת חוק השוללת את קיומה של מדינת ישראל כמדינתו של העם היהודי או שהיא גזענית במהותה.
* לבחון הצעות דחופות לסדר, ולהעבירן לוועדות הכנסת לדיון מהיר.

### הרכב היסטורי של נשיאות הכנסת

## קישורים חיצוניים
* 
* 
## הערות שוליים

קטגוריה:הכנסת
אגרטל

[ממוזער|250px|אגרטלים מסוגים שונים, [וולטר האף  בסמית'סוניאן (1922)]]
[ממוזער|250px|אגרטלים מסוגים שונים באנציקלופדיה של [הוצאת לרוס (1932)]]
[ממוזער|250px|אגרטלים מסוגים שונים ב[בולוניה, מודלים לציור עבור ג'ורג'ו מורנדיצילום: פאולו מונטי  (1981), באוסף פרויקט BEIC ]]
**אגרטל** או **ואזה** הוא מכל פתוח, המשמש לעיתים קרובות כדי להחזיק פרחים. הוא עשוי ממגוון חומרים שונים, כגון זכוכית, חרס ופלסטיק. משמש ככלי פרקטי לקיבול ולעיתים גם או רק ככלי נוי.

## מבנה

אגרטלים מוגדרים כבעלי אנטומיה מסוימת. בסיסם הוא הרגל, המשמשת להבחנה בין אגרטלים שונים.

עיצוב האגרטל יכול להיות בולבוסי, שטוח, או עיצוב בצורה אחרת. בשלב הבא, ישנו הגוף, המהווה את החלק העיקרי ולעיתים קרובות הגדול של היצירה. על גוף האגרטל מונחת הכתף, בה הגוף מתעקם כלפי פנים. הצוואר, המעניק לו גובה. לבסוף, השפה, בה האגרטל מתעקל כלפי מעלה. לאגרטלים רבים יש ידיות, צורות האגרטלים כיום התפתחו והושפעו מהאגרטלים הקדומים וקיבלו עיצובים וצורות מודרניים.

## היסטוריה
ממוזער|250px|אגרטל - תבליט מתחילת המאה ה-20 באינדונזיה
[ממוזער|250px|אגרטלים בתצוגה ב[מוזיאון לה פלאטה  בפרובינציית בואנוס איירס, ארגנטינה]]
לאורך ההיסטוריה, תרבויות עתיקות המציאו כלי קיבול, ראשית סלסלות, תיקים או שקים העשויים מעור. אולם אלה לא יכלו להכיל נוזל. לכן כשגילו את החימר החלו לייצר כלים שנועדו לאחסון נוזל, כדים או אגרטלים. כאשר פונקציונליות האגרטל הייתה בעיקר דקורטיבית, בעוד שכדים שימשו לאחסון נוזל בעל חשיבות, כדוגמת מים.

לא כל החברות הקדומות יצרו כדי חימר, אולם רוב החברות שגדלו את יבולן בתקופת המהפכה הנאוליתית, גילו את טכניקת עיבוד החימר. הדוגמאות המוקדמות ביותר לתהליך התגלו במזרח התיכון בו שרידי קדרות מתקופת 6500 לפנה"ס נמצאו בצ'טלהויוק שבטורקיה. שאריות הקדרות שנמצאו באתר היו בסיסיות, עשויות טבעות או סלילי חימר שנבנו מבסיס עגול. קירות הכלי הוחלקו והוצרו (על ידי לחיצה בו זמנית על פני השטח הפנימיים והחיצוניים) בטרם שריפתם בתנור לחם או בכבשן העשוי מחור באדמה, ומעליו מדורה דולקת.

קדרות מתקופת המהפכה הנאוליתית הייתה נעדרת עיטורים. והקישוט היחיד שהיה עליה נוצר על ידי חיתוכים שנעשו בזמן שהחימר היה לח. אולם עם הזמן יצירת האגרטל התפתחה גם כאמצעי אמנותי בפני עצמה. היוונים הקדמונים השתמשו באגרטלים כדי לתאר סצנות מורכבות הקשורות למיתולוגיה ולתרבות. שושלת סונג בסין הובילה את ייצור האגרטלים לעושר מבחינת שימוש בחומרים שונים ועיטורים רבים ליצירת מרקמים על האגרטלים. באירופה נוצרו אגרטלים מעודנים למראה, כך נוצרה החרסינה הכחולה של דלפט שבהולנד. מאז ועד לזמנים המודרניים, תחום יצירת האגרטלים התפתח ובשנת 2003 זוכה פרס טרנר היה גרייסון פרי (Grayson Perry), עבור אגרטלי הקרמיקה שיצר.

## אמנות
אגרטלים עתיקים, בייחוד סיניים, מוערכים מאוד בשוק יצירות האמנות. כד סיני נמכר בשנת 2010 בסכום של 43 מיליון לירה שטרלינג. סכום הנחשב לשיא עבור מכירת חפץ אמנות סיני כלשהו.

## ראו גם
*אגרטל פורטלנד
*קדרות יוון העתיקה
*אמפורה
*קיליקס (כלי)
*אגרטל אלטו

## קישורים חיצוניים

*HISTORY OF POTTERY AND PORCELAIN, באתר historyworld.net 
*History of ceramic art work, באתר 2020site.org 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קדרות
קטגוריה:זכוכית
*
טרייסי אוסטין

**טרייסי אן אוסטין הולט** (באנגלית: **Tracy Ann Austin Holt**, נולדה ב-12 בדצמבר 1962 בפלוס ורדס) היא טניסאית עבר אמריקאית, שהחלה להשתתף בתחרויות בסוף שנות ה-70 של המאה ה-20. היא דורגה במקום הראשון בעולם בשנת 1980.

אוסטין זכתה במהלך הקריירה הקצרה שלה ב-3 תוארי גראנד סלאם, 2 ביחידות באליפות ארצות הברית הפתוחה בשנים 1979 ו-1981 ואחד באליפות וימבלדון בזוגות מעורבים עם אחיה ג'ון אוסטין (1980) ובכך היו לאח ואחות הראשונים שניצחו בגמר טורניר זוגות מעורבים באליפות וימבלדון. 

סדרה של פציעות קטעה לאוסטין את הקריירה המקצוענית הקצרה שלה.

## ביוגרפיה
בשנת 1979 ניצחה אוסטין באליפות איטליה הפתוחה בשלב חצי הגמר את כריס אוורט מארצות הברית ב-3 מערכות וקטעה לה רצף ניצחונות של 125 משחקים על משטח חימר (השיא הנוכחי לנשים וגברים). בהמשך השנה היא זכתה לראשונה בתואר גראנד סלאם באליפות ארצות הברית הפתוחה לאחר ניצחון בשתי מערכות 4-6, 3-6 בשלב הגמר על אוורט וקטעה לה זכייה חמישית רצופה. היא הייתה לטניסאית הזוכה הצעירה בתולדות האליפות (16 שנים ו-9 חודשים).

## קישורים חיצוניים

קטגוריה:אמריקאים ילידי קליפורניה
קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:קליפורניה: ספורטאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
חיים שטרקמן

**חיים שטרקמן** (נולד ב-11 ביוני 1944) הוא כדורסלן-עבר ישראלי ששיחק בתפקיד הרכז.

## ביוגרפיה
שטרקמן היה רכז בעל ראיית משחק מעולה וקליעה טובה ממרחק. בגיל 17 הוא קלע 38 נקודות עם מכבי רמת גן נגד מכבי תל אביב במשחק גביע ומאז אותו משחק נקנה מיד על ידי הקבוצה מתל אביב. הוא שימש כקפטן מכבי תל אביב וזכה איתה ב-8 אליפויות ליגה ו-7 גביעי מדינה כשחקן.

בעונת 1972/73 החל לשמש כעוזר מאמן/שחקן, אצל יהושע רוזין ובעונה שלאחר מכן כשחקן בלבד. בעונת 1974/75 שימש כמאמן ראשי ביחד עם אברהם חמו וזכה עם הקבוצה בדאבל.

בעונת (1975/76) עבר לאמן את מכבי רמת גן והיה רשום גם כשחקן הקבוצה. בתחילת שנות השמונים שימש גם כיושב ראש הקבוצה.

במדי נבחרת ישראל שטרקמן הופיע בארבע אליפויות אירופה (1965, 1967, 1969, 1971), זכה עם הנבחרת במדליית זהב במשחקי אסיה 1966. בסך הכל שטרקמן צבר 86 הופעות בנבחרת, בהן קלע 490 נקודות.

לאחר פרישתו מכדורסל, התמקד במקצועו החדש כסוכן ביטוח.

בשנת 2015, שטרקמן זכה לטקס הוקרה בהיכל מנורה מבטחים ושמו נכלל מאז ב"היכל התהילה של מכבי תל אביב בכדורסל".

חיים מתגורר בעיר הולדתו, רמת גן, נשוי לאורנה ואב לשניים.

## קישורים חיצוניים

* "כדורסלע"
* 

קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלני מכבי עירוני רמת גן
קטגוריה:מאמני מכבי תל אביב בכדורסל
קטגוריה:סוכני ביטוח ישראלים
קטגוריה:מאמנים שזכו בגביע המדינה בכדורסל
קטגוריה:מאמנים שזכו באליפות ישראל בכדורסל
קטגוריה:ישראלים שנולדו ב-1944
ההתערבות (סיפור)

**ההתערבות** הוא סיפור קצר מאת הסופר הרוסי אנטון צ'כוב, שנכתב בשנת 1889 והפך לאחד הסיפורים הידועים ביותר שלו. תורגם לעברית על ידי נילי מירסקי.

במהלך השנים על בסיס הסיפור צולמו מספר סרטים, הראשון כבר בשנת 1912. בשנת 2012 כתב המלחין הישראלי ליאור נבוק אופרה ב-14 סצנות על פי הסיפור.

## עלילה
הסיפור פותח בוויכוח אינטלקטואלי המתרחש בביתו של בנקאי עשיר, ונסוב סביב השאלה, מה יותר מוסרי - עונש מוות או מאסר עולם. הוויכוח גולש לפסים מעשיים יותר עד שנוצרת התערבות משונה בין בעל הבית הבנקאי לבין עורך דין צעיר. עורך הדין טוען שמאסר עולם גרוע פחות מעונש מוות ובתגובה, מתחייב הבנקאי, שאם עורך הדין יצליח להושיב את עצמו במאסר במשך חמש שנים, הוא ייתן לו שני מיליונים. עורך הדין הצעיר מסכים ומתערב שהוא יצליח לשבת לא רק חמש שנים אלא חמש עשרה.

ההתערבות יוצאת לפועל ועורך הדין נכלא במתקן מיוחד בחצרו של הבנקאי. הקשר היחיד שלו עם העולם שבחוץ מתנהל על ידי מכתבים אותם הוא מעביר לשומרים ובהם הוא מבקש מהבנקאי שיעביר לו את כל מבוקשו (יין, פסנתר וספרים). הבנקאי עוקב אחר מצב רוחו המשתנה של האסיר, המשתקף בבקשותיו במכתבים ובעיקר בסוג הספרים אותם הוא מבקש, המשתנה משנה לשנה. בתחילה מותחנים וקומדיות, לאחר מכן ספרי מופת ואז לימודי שפות, פילוסופיה והיסטוריה, אחר כך הברית החדשה ותאולוגיה ולבסוף מכל הבא ליד.

לאחר 15 שנה, בלילה שלפני מועד סיום ההתערבות, הבנקאי (שכבר הספיק להפסיד את כל כספו בהימורים) מבין כי הוא עומד להפסיד בהתערבות ומחליט להרוג בחשאי את ה"אסיר". כשהוא נכנס לתאו, האסיר ישן, ועל השולחן מונח פתק שבו מסביר האסיר את מה שעבר עליו במשך כל תקופת המאסר:

ואז הוא מצהיר:

כדי להוכיח את רצינות דבריו, הוא מצהיר במכתבו כי בכוונתו לצאת מתאו, חמש שעות לפני מועד הסיום וכך להפסיד בהתערבות. כל הכסף שבגללו התחילה ההתערבות, כבר לא שווה בעיניו למאומה. הבנקאי מניח את המכתב, ויוצא מהחדר בתחושה של בוז עצמי עמוק. למחרת בבוקר, כאשר השומרים מודיעים לו שראו את האסיר "בורח" מהחצר בריצה בטרם מועד הסיום שנקבע, הוא נכנס לתא, לוקח את המכתב שנשאר מונח על השולחן ונועל אותו בכספת וכך נגמר הסיפור.

## קישורים חיצוניים
* [מלל היצירה](https://ru.wikisource.org/wiki/%D0%9F%D0%B0%D1%80%D0%B8_(%D0%A7%D0%B5%D1%85%D0%BE%D0%B2)) 

קטגוריה:סיפורים קצרים מאת אנטון צ'כוב
רגימנט רובאי גורקה המלכותי

**רגימנט רובאי גורקה** (באנגלית: **Royal Gurkha Rifles** או בר"ת: **RGR**) הוא רגימנט חיל רגלים קל בצבא הבריטי. הרגימנט הוא כיום רגימנט חיל הרגלים היחיד של חיילי גורקה המשרת בצבא הבריטי והוא נמצא תחת פיקוד חטיבת הגורקה. חיילי גורקה הם חיילים אשר מגויסים באזור הנושא שם זה בנפאל, שירות של חיילים נפאלים בצבא הבריטי נשמר כמסורת מאז המאה ה-19, תקופה בה האימפריה הבריטית שלטה באזורים נרחבים בדרום אסיה.
חיילי גורקה נחשבים ללוחמים אמיצים וממושמעים. מלבד הצבא הבריטי, חיילי גורקה משרתים גם בצבא הודו וצבא נפאל.
שמאל|ממוזער|200px|חילי הרגימנט בתרגיל.

## מבנה וייעוד
* **הגדוד הראשון, רובאי גורקה המלכותי** (ר"ת: **1RGR**)
* **הגדוד השני, רובאי גורקה המלכותי** (ר"ת: **2RGR**)
* **הגדוד השלישי, רובאי גורקה המלכותי** (ר"ת: **3RGR**) 
שני הגדודים משרתים בתור גדודי חיל רגלים קל, בפיקוד חטיבת חי"ר 52, או בחיל המצב הבריטי בברוניי. הגדודים מבצעים רוטציה בתפקידים בערך כל 3 שנים. הגדוד השלישי הוקם מחדש (לאחר שנסגר ב-1996) בתחילת 2020 כחלק מפיקוד ההכשרה קבוצת חיל הרגלים המיוחד, הגדוד עוסק בהכשרת כוחות מקומיים כחלק ממערכות עתידיות ברחבי העולם. 

משום המיקום של אחד הגדודים בברוניי שבדרום מזרח אסיה, הגדוד לעיתים נקרא לשרת כחלק מכוח משימה באפגניסטן. גם הגדוד השני, כחלק מחטיבת החי"ר 52, נקרא גם הוא לפרקי משימה באפגניסטן. כחלק מפרק משימה שכזה, סופח הנסיך הארי מוויילס לתקופה מסוימת לגדוד הראשון, בתור קצין טיווח ארטילרי.

## היסטוריה
### הגדוד הראשון
הגדוד הראשון נוצר מפירוק שני גדודים משני רגימנטים נפרדים והפיכתם בשנת 1994 לגדוד ברגימנט החדש. הגדודים היו: הגדוד הראשון של **הרגימנט ה-2 רובאי גורקה של המלך [[אדוארד ה-7]]**, והגדוד הראשון של **הרגימנט ה-6 רובאי גורקה של המלכה אליזבת**.

### הגדוד השני
הגדוד השני נוצר בשני שלבים, תחילה בשנת 1994 נוצר הגדוד על ידי פירוק הגדוד הראשון של **הרגימנט ה-7 רובאי גורקה של הדוקס מאדינבורו**. בשנת 1996, צומצם רגימנט רובאי גורקה משלושה גדודים לשני גדודים, והגדוד השלישי שנוצר מפירוק הגדוד הראשון של **הרגימנט ה-10 רובאי גורקה של הנסיכה מארי**, אוחד לכדי הגדוד השני. צמצום זה נעשה כחלק מצמצום הכוחות הבריטים בהונג קונג.

## קישורים חיצוניים
* 
* אתר הרגימנט באתר משרד הביטחון הבריטי 
* .
* .

 

רובאי גורקה מלכותי
קטגוריה:יחידות רגלים בריטיות